En 32-årig kvinde mistede ved halvfiretiden i nat en lille taske med tegnebog og mobiltelefon i Jomfru Ane Gade. Da hun forsøgte at ringe til sin egen telefon, tog tyven telefonen og meddelte hende at hun kunne få det hele tilbage, hvis hun mødte ham på Bispensgade og gav ham 1000 kroner. Kvinden tilkaldte politiet, som sendte to civile betjente i byen. Her fandt de en 23-årig mand fra Aalborg, som er en gammel kending af politiet. Han benægtede ethvert kendskab til sagen, men tilfældigvis havde han kvindens mobiltelefon i baglommen. - Kvinden fik telefonen tilbage og vi tog manden med på stationen, siger Poul Batsberg, Vagtchef, Nordjyllands Politi.

Opsummering:
Et forsøg på afpresning endte med anholdelse i nat